


1. pielikums
TEHNISKĀ SPECIFIKĀCIJA
“NAKTSPATVERSMES PAKALPOJUMS”
	1. Pakalpojuma
mērķis
	Nodrošināt īslaicīgu izmitināšanu bez noteiktas dzīvesvietas vai krīzes situācijā nonākušai pilngadīgai personai.

	2. Pakalpojuma
sniegšanas vieta
	Pulkveža Oskara Kalpaka iela 9, Jelgava. Telpu platība 748,10 kv.m.

	3. Pakalpojuma
saņēmēji
	Pilngadīga, bez noteiktas dzīvesvietas vai krīzes situācijā nonākusi persona (turpmāk – persona).

	4. Pakalpojuma
īstenošanas laiks
	5 (pieci) gadi.

	5. Pakalpojuma
saņēmēju skaits
	5.1. Ne vairāk kā 35 (trīsdesmit piecas) personas vienlaicīgi.
5.2. Plānotais klientu skaits, kuri izmanto šo pakalpojumu, gada griezumā nepārsniedz vidēji 28 (divdesmit astoņas) personas naktī.

	6. Pakalpojuma
saturs un apjoms
	6.1. Pakalpojuma sniedzējs nodrošina:
6.1.1. iespēju pārnakšņot;
6.1.2. iespēju uzturēties Naktspatversmē visu diennakti, ja:
6.1.2.1. gaisa temperatūra ārā ir zemāka par -8 °C (saskaņā ar Jelgavas valstspilsētas pašvaldības iestādes „Pilsētsaimniecība” datiem);
6.1.2.2. ir ģimenes ārsta izsniegta izziņa "Izraksts no stacionārā pacienta/ambulatorā pacienta medicīniskās kartes" (veidlapa Nr. 027/u) par mājas režīma ievērošanu saslimšanas gadījumā;
6.1.2.3. ir JSLP sociālā darbinieka atzinums, ka personai ar funkcionāliem traucējumiem ir nepieciešams atbalsts līdz atbilstoša sociālā pakalpojuma saņemšanai;
6.1.3. uzņemšanu telpās visu Naktspatversmes darba laiku, ja gaisa temperatūra ārā ir zemāka par 0 °C;
6.1.4. ēdināšanu – vakariņas (un brokastis, ja klients uzturas Naktspatversmē visu diennakti);
6.1.5. uzturēšanos apkurināmās telpās ar guļamvietām atsevišķi vīriešiem un sievietēm, dezinficētus gultas piederumus;
6.1.6. personīgo mantu (vienas vienības, kuras izmēri ir 90×40×40 cm) glabāšanu visu Naktspatversmē pavadāmo laiku;
6.1.7. iespēju izmantot sanitāro telpu ar tualeti, roku mazgātni un dušu;
6.1.8. pakalpojuma sniegšanu personai ar alkohola vai citu apreibinošo vielu lietošanas pazīmēm, ja tās neliecina par drošības risku pašai personai vai citiem Naktspatversmes klientiem un darbiniekiem, nodrošinot šajā tehniskajā specifikācijā noteikto pakalpojuma apjomu.
6.2. Sociālā darba pakalpojumi:
6.2.1. klientu reģistra veidošana;
6.2.2. klienta lietas iekārtošana, uzturēšana un pārraudzība – atbilstoši normatīvo aktu prasībām;
6.2.3. sociālā darbinieka individuālās konsultācijas un atbalsta sniegšanu;
6.2.4. klientu sociālo problēmu identificēšanu un sociālo vajadzību noteikšanu;
6.2.5. klientu iesaisti savu problēmu risināšanā, motivējot klientu iesaistīties līdzdarbības pienākumu pildīšanā un iesaistot klientu sociālās rehabilitācijas pasākumos darba un sociālo prasmju saglabāšanai, atjaunošanai un apgūšanai saskaņā ar individuālo sociālās rehabilitācijas plānu;
6.2.6. informācijas pieejamību par iespējamiem problēmu risinājumiem un kompetentām institūcijām, kur klients nepieciešamības gadījumos var vērsties.

	7. Īpašie
nosacījumi
	Klientiem, kuri uzturas Naktspatversmē dienas laikā, jānodrošina uzraudzība, papildu ēdināšana un nepieciešamības gadījumos aprūpe.

	8. Normatīvo aktu
prasības
	8.1. Sociālo pakalpojumu un sociālās palīdzības likums.
8.2. Ministru kabineta 2017. gada 13. jūnija noteikumi Nr.338 “Prasības sociālo pakalpojumu sniedzējiem”.
8.3. Ministru kabineta 2019. gada 2. aprīļa noteikumi Nr.138 “Noteikumi par sociālo pakalpojumu saņemšanu”.
8.4. Ministru kabineta 2000.gada 12.decembra noteikumi Nr.431 “Higiēnas prasības sociālās aprūpes institūcijām”.
8.5. Ministru kabineta 2017. gada 27. jūnija noteikumi Nr. 385 “Noteikumi par sociālo pakalpojumu sniedzēju reģistrēšanu”.
8.6. Jelgavas valstspilsētas pašvaldības saistošie noteikumi “Par sociālajiem pakalpojumiem Jelgavas valstspilsētas pašvaldībā”.
8.7. Citos normatīvajos aktos noteiktās prasības, kas attiecas uz Pakalpojuma nodrošināšanu.

	9. Personāls
	Nodrošināt regulāru profesionālās kompetences pilnveidi un supervīzijas darbiniekiem atbilstoši normatīvajos aktos noteiktajam.

	10. Pakalpojuma
piešķiršana,
nodrošināšana
un pārtraukšana
	10.1. Pakalpojums tiek nodrošināts saskaņā ar Jelgavas valstspilsētas pašvaldības saistošajiem noteikumiem “Par sociālajiem pakalpojumiem Jelgavas valstspilsētas pašvaldībā”.
10.2. Jelgavas sociālo lietu pārvalde pieņem lēmumu par pakalpojumu Jelgavas valstspilsētas pašvaldības klientam. Pakalpojuma sniedzējs slēdz līgumu ar klientu par pakalpojumu.
10.3. Pakalpojuma sniegšana citas pašvaldības klientam.
10.3.1. Pēc klienta uzņemšanas un pakalpojuma sniegšanas uzsākšanas pakalpojuma sniedzējs noskaidro klienta pēdējās deklarētās dzīvesvietas pašvaldību (turpmāk – klienta pašvaldība).
10.3.2. Pakalpojuma sniedzējs informē Sociālo dienestu par citas pašvaldības klienta uzņemšanu un noskaidro, vai starp klienta pašvaldību un Jelgavas valstspilsētas pašvaldību ir spēkā līgums par naktspatversmes pakalpojuma nodrošināšanu un apmaksu. Ja šāds līgums ir spēkā, pakalpojuma sniedzējs ievēro Sociālā dienesta sniegto informāciju par piemērojamo pakalpojuma sniegšanas un norēķinu kārtību.
10.3.3. Ja 10.3.2. punktā minētā līguma nav, maksu par pakalpojumu maksā klients. Ja klients nespēj samaksāt, pakalpojuma sniedzējs savā vārdā vēršas pie klienta pašvaldības par pakalpojuma apmaksu. 
10.3.4. Pakalpojuma sniedzējs aprēķina un iekasē maksu par pakalpojumu, nesaņemtās maksas gadījumā administrē parādu.

	11. Pakalpojuma
novērtēšana un
atskaites
	11.1. Pakalpojuma sniedzējs:
11.1.1. iesniedz JSLP darba plānu attiecīgajam gadam;
11.1.2. reizi pusgadā iesniedz pārskatu par darba plāna izpildi;
11.1.3. reizi gadā iesniedz pārskatu par Līguma izpildi un piešķirto finanšu resursu izlietojumu, iekļaujot šādu informāciju:
1) pārvaldes uzdevuma izpilde un tās gaitā sasniegtie rezultāti;
2) sociālās rehabilitācijas plāna izpilde klientiem (klientu progress vai regress);
3) to klientu skaits (sadalījumā pa vecumiem, dzimumiem un pakalpojuma veidiem), kuri ir saņēmuši sociālos pakalpojumus;
4) klientu apmierinātības ar saņemtajiem sociālajiem pakalpojumiem novērtējums, tai skaitā saņemtās sūdzības un to pamatotība;
5) sociālo pakalpojumu sniegšanā iesaistīto speciālistu kvalifikācija;
6) personālam sniegtās apmācības un supervīzijas;
7) cita informācija, kuru pakalpojuma sniedzējs uzskata par būtisku;
11.1.4. ievieto informāciju par sociālo pakalpojumu sniegšanas procesu, sociālā darba norisi, tajā skaitā par veiktajām darbībām ar klientu lietojumprogrammā “Pašvaldību sociālās palīdzības un sociālo pakalpojumu administrēšanas lietojumprogramma” (turpmāk – SOPA) vai labklājības nozares un pašvaldību sociālās sfēras vienotajā digitālajā platformā “DigiSoc” (turpmāk – DigiSoc), kas aizstās SOPA, pēc tās izstrādes pabeigšanas un darbības uzsākšanas, atbilstoši spēkā esošajam normatīvo aktu regulējumam;
11.1.5. sniedz informāciju citām (šajā pielikumā tieši neminētām) valsts un/vai pašvaldību institūcijām, atbilstoši spēkā esošajam normatīvo aktu regulējumam;
11.1.6. normatīvajos aktos paredzētajos gadījumos un kārtībā ievieto informāciju citās (šajā pielikumā tieši neminētās) informācijas sistēmās.
11.2. Līdz SOPA (pēc tās aizstāšanas - DigiSoc) lietošanas tiesību iegūšanai nepieciešamo informāciju sniedz Sociālajam dienestam.
11.3. JSLP veic pakalpojuma kvalitātes novērtējumu – vismaz reizi 3 (trijos) gados.

